Győztesek és Győztesek!

Mindkettő nagy betűvel, nehogy valaki megkülönböztetést lásson a dologban.

Murphy törvénykönyve, avagy Blájen mindig nyer

Szívesen játszom egy eleve vesztes csapatban, de tartok tőle, hogy ebben az
esetben minden csapattagomnak hirtelen más dolga akadna és új kiosztást
kellene csinálni. :) tehát nyerhetnék
A nagy számok törvénye alapján ha mindig nyerek előbb utóbb vesztenem is
kellene, de én mindig rossz voltam matematikából, tehát nyerhetnék.
Ha mégis veszítenék, biztos, hogy vesztes köröm megy ki a Fristatból, tehát
alig változik valami.

Na ennyit az önfényezésről, nézzük a keserű igazságot.

Magam is sokszor vagyok depressziós otthon. Felriadok éjjel mert rémálmaim
vannak. Mindig azt álmodom hogy nyerek és még a Hopakot is lelövöm. 10-0 T
oldalról az aztek-on, brrr.... szörnyű rémálmok. Azt álmodom hogy kiballagok
a hűtőhöz, véletlenül CT hadseregen taposok át, és szerzek nyolc freget.
Kinyitom a hűtőt és orrbacsapok egy késelésre készülő harcost, +1 frag.
Töltök magamnak egy pohár ásványvizet, a félrelöttyenő árvíz elmos egy
teljes CT csapatot. Én sikítok kínomban. Felemelem a poharat és ahogy
átnézek az alján észreveszem hogy egy célkereszt van ráfestve. Bízom abban,
hogy esetleg túl közel állok egy CT puskájához, halálsikolyt hallatok, ejd
lövök, merthogy az én kezemben van a puska és tizenkét egymás mögé beállt
CT-t pusztítok el egy lövéssel. Eldobom a fegyvert és üvöltve szaladok az
ellenkező irányba. Kék csíkos pizsamám hirtelen katonaruhává változik.
Előttem egy piros X-en egy eldobott hátizsák, átesek rajta, mire pittyegni
kezd. CT-k szaladnak felém csípőfogóval, végre....végre apró darabokra
csípőfognak...ehelyett nekiesnek a bombának, de mindannyian felrobbanunk.
Egy csirkét látok magam előtt...ez már a túlvilág...nem, csak az
italy...lelövöm, hátha meghallják és idejönnek értem, megvárom őket
hátha....de közben véletlenül nyerünk 6 kört...végső elkeseredésemben
felajzott gránáttal az ellenfélközé vetem magam....ha lelőnke a fejemre esik
és még darabokra is szaggathat....ekkor az Exup műbalhét csinál mögöttük,
megfordulnak, én odaérek melléjük és felrobban a kezemben a
gránát....meghalnak, rajtam páncél volt, francba. Végső elkeseredésemben
nyakam köré akasztok egy köztelet, előrántom a késem és leugrom egy hídról.
Épp földetérnék, de közben megnyertük a wart.
Zilálva ébredek.... jaj...

na ennyi
várom a csütörtököt, és rosszat sejtek

Brájen, akinek rossz, és ő egyébként is egy mártír